Dins del Pla d'actuació e-Europe 2002, de les comunitats europees, la Generalitat de Catalunya va engegar, mitjançant el Acord de 13 de juliol de 1999, el projecte d'Administració Oberta de Catalunya, amb la finalitat d'apropar els seus serveis al ciutadà mitjançant la utilització de les noves tecnologies de la informació i de la comunicació.
D'acord amb l'article 11.2 de l'Estatut d'autonomia de Catalunya, correspon a la Generalitat de Catalunya l'execució de la legislació de l'Estat en matèria laboral.
El Departament de Treball amplia els canals d'informació i de prestació del servei de comunicació d'obertura prèvia o represa d'activitats en els centres de treball amb la incorporació d'aquest servei a l'Administració Oberta de Catalunya.
Per aquest motiu, i en aplicació de l'article 11 del Decret 324/2001, de 4 de desembre, relatiu a les relacions entre els ciutadans i l'Administració de la Generalitat mitjançant Internet, previ informe del Centre de Telecomunicacions i Tecnologies de la Informació sobre l'adequació tècnica dels programes i aplicacions emès en compliment del que estableix l'article 4 del Decret 85/2002, de 19 de febrer, de creació de la Comissió de Coordinació Interdepartamental i l'informe de l'Assessoria Jurídica del Departament de Treball,
El procediment de comunicació d'obertura prèvia o represa d'activitats en els centres de treball, que es regeix per l'Ordre de 6 de maig de 1988, modificada per l'Ordre de 29 d'abril de 1999 (BOE de 16 de maig de 1988 i 25 de maig de 1999, respectivament, s'adapta a les peculiaritats de la prestació de serveis utilitzant tècniques telemàtiques i telefòniques mitjançant les normes d'aquesta Ordre.
Presentació de la comunicació d'obertura prèvia o represa d'activitats
2.1 La comunicació d'obertura de centre de treball o represa d'activitats es pot efectuar pels mitjans telemàtics i telefònics del portal de l'Administració Oberta de Catalunya.
2.2 Aquestes comunicacions tenen els mateixos efectes jurídics que les efectuades per la resta de mitjans admesos en dret.
2.3 La comunicació d'obertura de centre de treball o represa d'activitats es considerarà presentada davant l'Administració quan s'inscrigui en el Registre telemàtic de l'Administració Oberta de Catalunya, i quedi constància a l'assentament d'entrada de les dades següents: número de registre d'entrada, data i hora de presentació, tipus de document i assumpte, identificació del sol·licitant o del seu representant, identificació de l'òrgan al qual s'adreça la comunicació.
L'únic registre telemàtic habilitat per a la recepció de la comunicació d'obertura de centre de treball o represa d'activitats, per mitjans telemàtics i telefònics, és el Registre telemàtic de l'Administració Oberta de Catalunya.
Persones obligades a fer la comunicació d'obertura de centre de treball o represa d'activitats
L'obligació d'efectuar la comunicació d'obertura de centre de treball o represa d'activitats correspon a l'empresari, sigui quina sigui l'activitat que realitzi.
Identificació i autenticació de l'empresari
5.1 L'interessat pot accedir sense autenticar-se a la informació d'interès general del servei de comunicació d'obertura de centre de treball o represa d'activitats, per qualsevol dels canals habilitats a aquest efecte.
5.2 L'interessat, per realitzar la comunicació d'obertura de centre de treball o represa d'activitats i fer consultes sobre el seu estat de tramitació o sol·licitar assessorament en relació amb la seva comunicació, ha d'identificar-se i autenticar-se de la manera següent:
a) Quan la comunicació s'estableix mitjançant l'accés de l'interessat al portal de l'Administració Oberta de Catalunya la identificació i autenticació s'efectua per mitjà la utilització de la signatura electrònica, d'acord amb el que estableix la normativa vigent.
La signatura electrònica de la persona interessada comporta la identificació per mitjà del compte d'usuari i l'autenticació mitjançant la contrasenya que és pròpia, personal i intransferible.
b) Quan la comunicació s'estableix telefònicament en el centre telefònic del portal de l'Administració Oberta de Catalunya, l'interessat s'identifica mitjançant el seu compte d'usuari i s'autentica contestant a les preguntes aleatòries formulades per l'operador, que aportin la certesa sobre la coincidència entre la identitat de l'interessat i la del interlocutor.
5.3 L'interessat, pel fet d'utilitzar qualsevol dels mitjans admesos en dret per dur a terme la comunicació d'obertura de centre de treball o represa d'activitats, consent en el tractament de les seves dades de caràcter personal que siguin necessàries per al manteniment i compliment del tràmit i la seva tramitació, i reconeix la validesa i eficàcia dels escrits, sol·licituds i documents telemàtics que siguin antenticats mitjançant aquesta signatura electrònica.
5.4 La persona interessada ha de sol·licitar el compte d'usuari i la contrasenya d'acord amb les instruccions que faciliti el Portal de l'Administració Oberta de Catalunya.
Comunicació i presentació de la documentació
La comunicació d'obertura de centre de treball o represa d'activitats s'efectua emplenant el model oficial amb la documentació que calgui, segons la normativa vigent i segons el tipus de centre de treball.
Aquesta documentació s'ha de presentar en el termini de 10 dies des de la data de presentació de la comunicació indicant el número de registre assignat de la següent manera:
a) Presencialment a les delegacions territorials del Departament de Treball.
b) Per correu certificat o per qualsevol de les formes previstes a l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Verificació de les acreditacions aportades per l'interessat
En qualsevol moment la Direcció General de Relacions Laborals del Departament de Treball pot requerir a l'interessat l'exhibició dels documents que s'han d'adjuntar amb la comunicació en suport paper.
La comunicació d'obertura de centre de treball o represa d'activitats s'ha de realitzar dins els 30 dies següents a l'obertura del centre de treball o la represa de l'activitat, i es pot fer durant les 24 hores del dia.
Efectes de la presentació d'escrits, sol·licituds i documents
9.1 D'acord amb el que estableix l'article 3.2 del Reial decret llei 14/1999, de 17 de setembre, de la signatura electrònica, l'Administració de la Generalitat de Catalunya reconeix la validesa i l'eficàcia dels escrits, sol·licituds i documents presentats telemàticament i de la informació comunicada telefònicament, i resta condicionada al compliment dels mecanismes d'autenticació que estableix l'article 5 d'aquesta Ordre.
9.2 L'interessat pot acreditar la presentació de la comunicació d'obertura de centre de treball o represa d'activitats aportant la "confirmació de la recepció de la comunicació per part de l'Administració Oberta de Catalunya", que haurà d'incorporar, en tots els casos, el número de registre d'entrada assignat i la data i l'hora de presentació des del portal de l'Administració Oberta de Catalunya.
Si la comunicació s'efectua telefònicament, amb la petició prèvia de l'interessat, l'òrgan gestor lliurarà aquesta confirmació mitjançant el suport que l'interessat esculli.
10.1 Un cop presentada la comunicació d'obertura de centre de treball o represa d'activitats, l'interessat pot consultar i fer el seguiment del seu expedient administratiu per qualsevol dels mitjans legalment establerts.
10.2 En tots els casos s'informarà l'interessat en relació amb:
b) Els requeriments o documents que manquen per acreditar.
10.3 L'habilitació del sistema de consulta i seguiment de la tramitació no eximeix a l'Administració de la Generalitat de Catalunya d'efectuar les comunicacions i notificacions expresses establertes per la normativa vigent.
Els compromisos de servei en la comunicació d'obertura de centre de treball o represa d'activitats són els que es fan públics a través del portal d'Administració Oberta de Catalunya.
Aquests compromisos són els objectius de qualitat i eficiència en la prestació d'aquest servei i en cap cas comporten responsabilitats ni efectes jurídics per l'òrgan gestor front el ciutadà.
S'aproven els programes i les aplicacions mitjançant els quals es tramita telemàticament el procediment de la comunicació de l'avís previ, que estan disponibles en el Centre de Telecomunicacions i Tecnologies de la Informació de la Generalitat de Catalunya.